b'\n_START_ARTICLE_\nSalvatore Sciarrino\n_START_SECTION_\nBiografija\n_START_PARAGRAPH_\nS.Sciarrino s\xc4\x85varanki\xc5\xa1kai prad\xc4\x97jo dom\xc4\x97tis muzika b\xc5\xabdamas dvylikos met\xc5\xb3 (nors \xc5\xa1iek tiek mok\xc4\x97si priva\xc4\x8diai su Turi Belfiore ir Antonino Titone) ir 1962 m. jo k\xc5\xabryba buvo pirm\xc4\x85 kart\xc4\x85 vie\xc5\xa1ai atlikta. Mokesis savo gimtajame Palermo mieste ir ten pat keleta met\xc5\xb3 studijav\xc4\x99s universitete, 1969 i\xc5\xa1 Sicilijos i\xc5\xa1vyko \xc4\xaf Rom\xc4\x85. Romoje, Accademia di Santa Cecilia prad\xc4\x97jo studijuoti elektronin\xc4\x99 muzik\xc4\x85 su Franco Evangelisti. 1977 metais persik\xc4\x97l\xc4\x99s \xc4\xaf Milan\xc4\x85 prad\xc4\x97jo pastoviai d\xc4\x97styti Conservatorio Giuseppe Verdi mokykloje, kurioje mok\xc4\x97 iki 1983 m. S.Sciarrino gyvenant ir kuriant Milane, jo, kaip kompozitoriaus, \xc5\xbeinomumas labai i\xc5\xa1augo, gaus\xc4\x97jo u\xc5\xbesakym\xc5\xb3, tod\xc4\x97l jam nebereikia d\xc4\x97styti, ir 1983 m. kompozitorius persikelia \xc4\xaf Umbrios region\xc4\x85, Citt\xc3\xa0 di Castello miestel\xc4\xaf, kur turi galimyb\xc4\x99 netrukdomas kurti. Ta\xc4\x8diau visi\xc5\xa1kai neatsiriboja nuo pedagogikos: 1983\xe2\x80\x9387 metais d\xc4\x97sto Perugia mieste, v\xc4\x97liau, 1987\xe2\x80\x93 96 metais Florencijos conservatorio "Cherubini" mokykloje, bei d\xc4\x97st\xc4\x97 meistri\xc5\xa1kumo kursus Bolonijoje, taip pat ir tame pa\xc4\x8diame Citt\xc3\xa0 di Castello miestelyje. Iki dabar S. Sciarrino rengia meistri\xc5\xa1kumo kursus Conservatorio Statale di musica Latinos mieste, taip pat ir Conservatorio di Santa Cecilia Romoje, bei \xc5\xbeinomose auk\xc5\xa1tosiose mokyklose visame pasaulyje.\n_START_SECTION_\nK\xc5\xabrybin\xc4\x97 veikla\n_START_PARAGRAPH_\nS.Sciarrino k\xc5\xabriniai skamb\xc4\x97jo Teatro alla Scala, RAI, Teatro del Maggio Musicale Fiorentino, Biennale di Venezia, Teatro La Fenice di Venezia, Teatro Carlo Felice di Genova, Fondazione Arena di Verona, Stuttgart Opera Theatre, Brussels La Monnaie, Frankfurt Opera Theatre, Amsterdam Concertgebouw, London Symphony Orchestra, Tokyo Suntory Hall. Kompozitorius k\xc5\xabr\xc4\x97 Schwetzinger Festspiele, Donaueschinger Musiktage, Wien Modern, Wiener Festwochen, Berliner Festspiele Musik, Holland Festival, Alborough, Festival d\xe2\x80\x99Automne (Paris), Ultima (Oslo) festivali\xc5\xb3 u\xc5\xbesakymais. Pilnas jo k\xc5\xabrybos katalogas buvo i\xc5\xa1laistas Ricordi kompanijos, 1999 m., sudarytas i\xc5\xa1 164 k\xc5\xabrini\xc5\xb3, be j\xc5\xb3 - ir kai kuri\xc5\xb3 oper\xc5\xb3 libretai ("Aspern" , "Vanitas", "Lohengrin", "Infinito Nero", "Macbeth", "Lohengrin 2", "Superflumina").\n_START_SECTION_\nK\xc5\xabrybos stilius\n_START_PARAGRAPH_\nPats S. Sciarrino vis\xc4\x85 savo k\xc5\xabryb\xc4\x85 iki 1966 met\xc5\xb3 laiko stiliaus formavimosi etapu, nes b\xc5\xabtent tuomet pradeda ry\xc5\xa1k\xc4\x97ti ankstyvasis kompozitoriaus brai\xc5\xbeas. Kompozitoriaus k\xc5\xabryba pra\xc5\xa1osi kitokio klausymosi, ji kupina tylos moment\xc5\xb3, izoliuoto skambesio, vos girdim\xc5\xb3 subtili\xc5\xb3 gars\xc5\xb3, i\xc5\xa1gaunam\xc5\xb3 ne\xc4\xafprastais instrumentams b\xc5\xabdais. "Jo muzika savyje kaupia i\xc5\xa1syk atpa\xc5\xbe\xc4\xafstam\xc4\x85 gars\xc5\xb3 pasaul\xc4\xaf, kuriame telkiasi trumpalaikiai \xc4\xafvykiai, kurie da\xc5\xbenai balansuoja ant negirdimumo ribos, i\xc5\xa1bando instrument\xc5\xb3 panaudojimo ribas, balsams paveda neapibr\xc4\x97\xc5\xbet\xc4\x85 teritorij\xc4\x85 tarp \xc5\xa1nab\xc5\xbedesio ir dainavimo." - Andrew Clements. Daugelis S.Sciarrino muzikos k\xc5\xabrini\xc5\xb3 para\xc5\xa1yti kameriniams ansambliams, be to, verta i\xc5\xa1skirti sceninio \xc5\xbeanro - operos svarb\xc4\x85: j\xc5\xb3 kompozitorius suk\xc5\xabr\xc4\x97 15. Pats autorius apie savo muzikos stili\xc5\xb3 teigia: "Mano muzika yra fiziologin\xc4\x97. Ka\xc5\xbekada laikytas eretiku, dabar tapau \xc5\xa1i\xc5\xb3 laik\xc5\xb3 klasiku. A\xc5\xa1 \xc5\xbeinau, kad mano stilius atpa\xc5\xbe\xc4\xafstamas, ta\xc4\x8diau kaskart ra\xc5\xa1ydamas nauj\xc4\x85 k\xc5\xabrin\xc4\xaf (ypa\xc4\x8d u\xc5\xbesienyje) stengiuosi pasukti vis kitu keliu, pereiti anapus kalv\xc5\xb3, ta\xc4\x8diau jas perej\xc4\x99s, matai, jog \xc4\x8dia st\xc5\xabkso kitos kalvos, u\xc5\xbe j\xc5\xb3 - dar kitos. Tad k\xc5\xabrybinis darbas i\xc5\xa1 ties\xc5\xb3 labai varginantis ir niekada nesuteikiantis pasitenkinimo."\n_START_SECTION_\nKita veikla\n_START_PARAGRAPH_\nNuo 1978 iki 1980 met\xc5\xb3 u\xc5\xbe\xc4\x97m\xc4\x97 Teatro Comunale di Bologna meno direktoriaus pareigas, \xc4\xafgijo Accademia di Santa Cecilia, Academy of Fine Arts of Bavaria ir Academy of the Arts in Berlin profesoriaus laipsn\xc4\xaf. Kompozitorius taip pat yra daugelio es\xc4\x97, straipsni\xc5\xb3, kuri\xc5\xb3 ne vienas pateko \xc4\xaf "Carte da suono" kolekcij\xc4\x85, autorius. Taip pat para\xc5\xa1\xc4\x97 tarpdisciplinin\xc4\x99 knyg\xc4\x85 apie muzikos formas, "Le figure della musica: da Beethoven a oggi" (trans. "Muzikos fig\xc5\xabros: nuo Bethoveno iki \xc5\xa1iandienos"), 1998 m.\n_START_SECTION_\nApdovanojimai\n_START_PARAGRAPH_\nPeln\xc4\x97 daug apdovanojim\xc5\xb3 u\xc5\xbe k\xc5\xabrybin\xc4\x99 veikl\xc4\x85, tarp kuri\xc5\xb3 Prince Pierre de Monaco premija (2003), Premio Internazionale Feltrinelli apdovanojimas (2003), pirmasis prizas Musikpreis Salzburg (2006).'